Il Popolo d'Italia

Il Popolo d'Italia ('Italijos liaudis') – Italijos laikraštis, 1914 m. lapkričio 15 d. įkurtas Benito Musolinio po to, kai jis buvo išmestas iš Italijos socialistų partijos. Laikraštis leistas iki 1943 m. liepos 24 d., buvo pagrindinis Italijos fašistų judėjimo leidinys. 

Pradžioje laikraštį, rėmusį militarizmą ir Italijos iredentizmą, finansavo Prancūzija ir pramonininkai, siekę pastūmėti Italiją prisijungti prie Antantės. Per šį laikraštį Musolinis platino ir savo idėją, kad Italija turi padidinti savo piliečių gimstamumą. 

1936-1943 m. laikraščio redaktorius buvo Giorgio Pini. Laikraščio įkūrėjų grupėje buvo Manlio Morgagni, tapęs karštu fašizmo šalininku, kuris 1924 m. tapo naujienų agentūros Agenzia Stefani pirmininku.

Kategorija:Fašizmas
Kategorija:Italijos laikraščiai